**VPRAŠANJA in ODGOVORI**

1. **Zanima nas obdobje upravičenosti stroškov? Ali gre morda za napako, namreč navedeno obdobje je: od 26.1.2023 do 4.12.2023, razpis pa je predviden šele v oktobru 2023.**

Odgovor:  Obdobje upravičenosti stroškov je pravilno navedeno, to je od datuma potrditve Programa porabe sredstev proračunskega Sklada za gozdove za leto 2023 na Vladi RS.

1. **Namreč projekti v fazi idejne zasnove bodo težko realizirani do konca 2023.**

Odgovor: Poleg projektov v fazi idejne zasnove so predvideni tudi projekti v izvajanju, vendar pa še ni bil začet postopek pridobivanja uporabnega dovoljenja. Glejte točko 5 (Merila za izbor projektov).

# V vezi Javnega poziva za predložitev vlog za sofinanciranje projektov promocije rabe lesa v letu 2023, me zanima sledeče: Ali bi predmet razpisa lahko bila igrala in naprave iz lesa za športna igrišča in vadbene parke na več lokacijah – kot na primer iz Robinije?

Odgovor:  Samostojni enostavni objekti (po Uredbi o razvrščanju objektov) niso upravičen strošek.

1. **Če sem prav razumel je na razpolago 400.000 EUR, ki se razdeli med 4 upravičence (minimalen znesek sofinanciranja je 100.000 EUR)?**

Odgovor:  Da, sredstva lahko prejmejo največ 4 upravičenci.

1. **Glede na to da je za razpis predvideno le 400.000 EUR in da je višina projekta omejena na najmanj 100.000 €, predvidevam, da bo šlo teoretično le za 4 izbrane projekte (ali manj) v celi Sloveniji?**

Odgovor:  Da.

1. **Ali je predviden podoben razpis tudi v letu 2024?**

Odgovor:  Predvidoma da.

1. **JAVNI POZIV ZA PREDLOŽITEV VLOG ZA SOFINANCIRANJE PROJEKTOV PROMOCIJE RABE LESA V LETU 2023 (DEMO LES 23) je obdobje upravičenosti stroškov 26.1.2023 do 4.12.2023 ko je tudi rok za podajo zahtevkov. Zanima nas sledeče:**

# Glede na to, da so predmet javnega poziva idejni projekti ali mora biti do 4.12.2023 zaključena gradnja objekta, ali samo pripravljena v celoti projektna dokumentacija in pridobljeno gradbeno dovoljenje.  Kaj vse zajemajo  stroški pripravljalnih del (rušenje obstoječega objekta, priprava terena……)?

Odgovor:  Pogoj je vsaj idejna zasnova, bolje pa so točkovani projekti, ki so bližje ali so že v realizaciji (glej merila).

Pripravljalna dela zajemajo pripravo terena brez stroškov morebitnih rušitev.

1. **V prijavnem obrazcu je v tabeli viri financiranja zapisano proračunsko leto 2022.  Ali je to pomota?**

Odgovor:  Da, gre za pomoto, bomo popravili. Se zahvaljujemo za opozorilo.

1. **Do kdaj mora biti projekt zaključen (zgrajen in predan naročniku v uporabo) in do kdaj mora biti zaključena promocija objekta (eventualni dogodki, publikacije, predavanja, itd.)?**

Odgovor:  Projekt (gradnja objekta) mora biti zaključen do 31.12.2025 (pridobljeno uporabno dovoljenje). Promocijske dejavnosti lahko potekajo v obdobju 3 leta po podpisu pogodbe.

1. **Do kdaj pričakujete, da bo komisija za izbor projektov objavila rezultate  izbranih projektov, saj bo odpiranje prispelih vlog šele 3.11., kar je samo en mesec pred rokom za predložitev zahtevka za sofinanciranje, kar onemogoča izbiro izvajalcev in samo izvedbo na gradbišču.**

Odgovor:  Glejte odgovor na vprašanje št. 7.

1. **Ali mora biti potencialni projekt, ki je dopusten  glede minimalnih vstopnih pogojev, imeti klasifikacije po CCSI 122, 126  in 113 (razen 1264 in 12640) in pri tem niso dopustne nobene druge klasifikacije v javnem prostoru (npr. otroška igrišča, urbana oprema na javnih površinah, itd.)?**

Odgovor:  Glejte odgovor na vprašanje št. 3 (če so del večjega projekta so upravičeni, kot samostojni projekt pa ne).

1. **Ali lahko na Javnem pozivu za predložitev vlog za sofinanciranje projektov promocije rabe lesa in lesnih proizvodov ter gozdno lesnih verig v obliki javnih demo lesenih objektov, ki bodo služili kot promocijski objekti na področju lesene gradnje v letu 2023 kandidira z:**
2. **Lesenimi, deloma zaprtimi nadstrešnicami, ki bi služile kot javni objekti za shranjevanje orodja, počitek občanov v sklopu že postavljenega objekta URBANI VRTOVI. Občina je namreč na območju blokovskega naselja postavila 200 visokih lesenih gred za namene povečanja samooskrbe občanov in občank. Pri planiranju zasnove smo načrtovali tudi postavitev lesenih nadstrešnic, ki bi služile kot mesto počitka in druženja za uporabnike urbanih vrtov, možno bi bilo odložiti orodje in v eni od njih bi bil tudi priključek na pitno vodo – kot pitnik. Planiramo dve nadstrešnici ena v velikosti 5x5 metrov in druga 3x3 metre. V neposredni bližini bi pa postavili otroška lesena igrača za preživljanje prostega časa otrok/malčkov iz naselje.**

Odgovor:  Glejte odgovor na vprašanje št. 3.

1. **Občina je naročila izdelavo konservatorskega načrta in OPPN-ja za območje radenskega parka. Dogovorili smo se, da bo območje nekdanjega letnega kopališča postalo osrednji prireditveni prostor. S tem namenom zaključujemo izgradnjo letnega odra-amfiteatra v školjki nekdanjega bazena, pridobili smo sredstva za obnovo pomožnih objektov. Ob tem prostoru bi pa želeli postaviti športni objekt – otroška in mladinska igrala izdelana iz lesa, v skladu s pridobljenimi kulturno varstvenimi pogoji.**

**Za nobeno od zgoraj navedenih investicij ni potrebno pridobivati gradbenega dovoljenja.**

**Zanima nas, ali kateri od zgoraj naštetih predlogov ustrezna namenu in predmetu javnega razpisa. Z ozirom na kratki rok izvedbe, ki je na voljo smo prepričani, da lahko zaključimo investicijo iz obeh predlogov.**

Odgovor:  Ne, glejte odgovor na vprašanje št. 3.

1. **V zvezi z načrtovanim javnim pozivom za sofinanciranje projektov promocije rabe lesa v obliki javnih demo lesenih objektov, nas zanima, ali v poštev pride tudi izdelava/namestitev vrtičkarskih lop? Na vzorčnem vrtičkarskem območju bi namestili  približno 60 vrtnih lop v velikosti 2x2,5 m.**

Odgovor:  Ne, glejte odgovor na vprašanje št. 3.

1. **V lanskem letu smo pričeli z gradnjo nove telovadnice, nizko energetskega objekta. Izvajalec je moral ob vlogi z izjavo se zavezati, da bo zagotovil les. Objekt je res, da v zaključni fazi gradnje, izvajalec z deli zaključi 17.oktobra. Uporabno dovoljenje pričakujemo sredi novembra. Ali se lahko prijavimo na razpis?**

Odgovor: Po predmetnem Javnem pozivu so stroški projekta upravičeni od 26.1.2023 do 4.12.2023.

Projekt se je lahko pričel pred 26.1.2023, ne sme pa biti zaključen pred oddajo vloge na JP.

1. **Javni poziv v 9. točki določa, da je za formalno popolno vlogo potrebno v vlogi predložiti tudi mnenje samoupravne lokalne skupnosti o skladnosti projekta s prostorskim aktom oz. gradbeno dovoljenje v primeru, da je za prijavljeni projekt to že pridobljeno. Naš projekt je v fazi idejne zasnove. Zanima nas, ali je mnenje samoupravne lokalne skupnosti o skladnosti projekta s prostorskim aktom potrebno predložiti tudi za idejno zasnovo, kljub temu, da to ni ustaljena praksa niti ga občinski urbanisti ne izdajajo.**

Odgovor: Mnenje samoupravne lokalne skupnosti v vašem primeru ni potrebno, saj kot samoupravna lokalna skupnost poznate lastne prostorske akte do te mere, da veste, katere idejne zasnove je mogoče realizirati in katere ne. Kljub temu, da je projekt v idejni fazi, je smiselno preveriti ali bo mogoče idejno zasnovo tudi realizirati v praksi do faze pridobitve uporabnega dovoljenja, kar je tudi bistvo JP, to je prijava projektov, ki bodo dejansko realizirani in ne samo prijavljeni kot hipotetični projekti.

**Objavljeno: 25. 10. 2023**